Source: https://tampere.cloudnc.fi/fi-FI/Toimielimet/Sosiaali_ja_terveyslautakunta/Kokous_1942018/Elainsuojelutyon_toimintaavustusten_myon(52360)
Timestamp: 2020-08-03 12:59:20+00:00

Document:
Eläinsuojelutyön toiminta-avustusten myöntäminen vuodelle 2018 (yhteistoiminta-alueen asia) | Tampere esityslistat ja pöytäkirjat
Eläinsuojelutyön toiminta-avustusten myöntäminen vuodelle 2018 (yhteistoiminta-alueen asia)
Sosiaali- ja terveyslautakunta, kokous 19.4.2018
§ 50 Eläinsuojelutyön toiminta-avustusten myöntäminen vuodelle 2018 (yhteistoiminta-alueen asia)
TRE:19/06.10.02/2018
Suunnittelija Johanna Riippi, puh. 040 806 2736, etunimi.sukunimi@tampere.fi
Toiminta-avustukset vuodelle 2018 olivat haettavina 2.1. – 31.1.2018. Sosiaali- ja terveyslautakunnan alaiset toiminta-avustukset jaetaan yhdistyksille lautakunnan 9.11.2017 vahvistamien jakoperusteiden mukaan. Toiminta-avustusten pisteytykseen on käytetty lautakunnan päättämiä kriteereitä: aktiivisuutta, taloutta, toiminnan laajuutta, toiminnan suunnitelmallisuutta ja sitä, miten avustettava toiminta palvelee kaupungin strategisia tavoitteita. Vuosittaista toiminta-avustusta ei lähtökohtaisesti myönnetä sellaisten yhdistysten toimintaan, joita kaupunki tukee muilla avustuksilla tai sellaisten yhdistysten toimintaan, joilta kaupunki ostaa palveluja. Toiminta-avustuksia ei myöskään myönnetä sellaisten yhdistysten toimintaan, joiden tavoitteena on taloudellinen voitto tai aikaisemmin avustusta saaneille yhdistyksille, joiden toiminta on oleellisesti ilman perusteltua syytä poikennut avustushakemuksessa ilmoitetusta käyttötarkoituksesta. Avustustoiminnan yleisten periaatteiden mukaan kirjanpito on järjestettävä siten, että avustuksen käyttöä voidaan kirjanpidosta seurata. Tampereen kaupungin avustustoiminnan yleisten periaatteiden (kh 23.11.2009, päivitetty 6.11.2017) mukaan vuodesta 2018 alkaen vain hakijoiden, joille lautakunta on myöntänyt 10 000 euron avustuksen tai enemmän, tulee toimittaa edellisen toimintakauden asiakirjat niiden vahvistumisen jälkeen. Myös alle 10 000 euron avustuksen saajilta voidaan tarvittaessa pyytää erikseen kyseiset asiakirjat ennen maksatusta tarkistettavaksi. Avustustoiminnassa otetaan huomioon valtiontukisääntely ja avustuksen kilpailuvaikutukset. Mikäli yhdistyksen toiminta on eri ikäryhmille tai Tampereen ulkopuolellekin suunnattua, tulee yhdistyksen asiakirjoista voida todentaa erityisesti tälle ikäryhmälle suunnatun toiminnan sisältö ja kustannukset Tampereella tapahtuvassa toiminnassa. Samaan tarkoitukseen Tampereen kaupungilta voi saada avustusta tai tukea ainoastaan yhden avustuksen muodossa. Ostopalvelutoimintaa ei tueta avustuksilla.
Avustuskokonaisuuksia on sosiaali- ja terveyslautakunnan toiminta-avustuksissa viisi: ikäihmisten palvelujen toiminta-avustukset, terveyden, hyvinvoinnin ja mielenterveyden edistämisen toiminta-avustukset, potilas- ja vammaisjärjestöjen toiminta-avustukset, ehkäisevän päihdetyön toiminta-avustukset ja eläinsuojelutyön avustukset. Yhteensä sosiaali- ja terveyslautakunnan alaisiin toiminta-avustuksiin on vuonna 2018 käytettävissä 507 200 euroa. Esitetään käytettäväksi 528 550 euroa. Eläinsuojelutyön toiminta-avustuksia haki yhteensä kolme yhdistystä. Avustuksia myönnettäessä huomioidaan erityisesti toiminta eläinten sijoittamiseksi tilapäisesti tai pysyvästi uuteen kotiin. Rahaa eläinsuojelutyöhön oli jaettavissa yhteensä 2500 euroa.
Liitteessä ovat vuonna 2018 avustusta hakeneet ja esitys toiminta-avustusten maksamisesta. Yhdistysten toiminta-avustushakemukset liitteineen ovat lautakunnan jäsenten tutustuttavissa tunti ennen kokousta. Avustusesitysten valmistelijoiden apunaan käyttämät pisteytystaulukot saa nähtäväkseen pyydettäessä. Taulukko on lähtökohtaisesti kaikissa kolmessa avustuskokonaisuudessa sama, mutta siinä on eroja johtuen avustuskokonaisuuksien erityispiirteistä.
Yhteisöille maksetaan toiminta-avustukset vuodelle 2018 liitteissä esitetyn mukaisesti.
Myönnetty avustus voidaan viranhaltijan päätöksellä joko keskeyttää tai avustus peruuttaa, mikäli avustusehtoja rikotaan tai mikäli edellytykset avustuksen saamiselle eivät täyty.
Avustustarve arvioidaan toiminta-avustushaun yhteydessä toimitetun materiaalin perusteella.
Kehittämissuunnittelija Ville Laine ja suunnittelija Kirsi Nurmio olivat asiantuntijoina paikalla asian käsittelyn aikana.
Esittelijä totesi, että perustelutekstin toiseen kappaleeseen tehdään tekninen korjaus: Käytettäväksi esitettävä summa 510 700 euroa muutetaan muotoon 528 550 euroa. Asian korjattu liite jaettiin lautakunnan jäsenille ennen asian käsittelyn aloittamista.
Hakijat, Heljä Laukkanen, Jyrki Haapasalmi, Johanna Riippi, Jaana Villamo, Mira Siltanen, Teemu Irri, Susanna Lundström, sitar
Eläinsuojelutyön avustukset.pdf (pdf, 10 kt)
Kuuntele Eläinsuojelutyön avustukset.pdf
§ 43 Läsnäolo- ja puheoikeudet
§ 45 Ajankohtaiskatsaus (yhteistoiminta-alueen asia)
§ 46 Terveyden, hyvinvoinnin ja mielenterveyden edistämisen toiminta-avustusten myöntäminen vuodelle 2018 (yhteistoiminta-alueen asia)
§ 47 Ehkäisevän päihdetyön toiminta-avustusten myöntäminen vuodelle 2018 (yhteistoiminta-alueen asia)
§ 48 Potilas- ja vammaisjärjestöjen toiminta-avustusten myöntäminen vuodelle 2018 (yhteistoiminta-alueen asia)
§ 49 Ikäihmisten palveluiden toiminta-avustusten myöntäminen vuodelle 2018 (yhteistoiminta-alueen asia)
§ 51 Suun terveydenhuollon valinnanvapauskokeilun sääntökirja (yhteistoiminta-alueen asia)
§ 52 Oikaisuvaatimus omaishoidon tuen lakisääteisten vapaiden perusteiden muuttamisesta (yhteistoiminta-alueen asia)
§ 53 Valtuustoaloite fysioterapeuttien ottamiseksi osaksi kouluterveydenhuoltoa - Tampereen vihreä valtuustoryhmä (yhteistoiminta-alueen asia)
§ 54 Tiedotusaineisto (yhteistoiminta-alueen asia)
§ 55 Viranhaltijoiden päätösten otto-oikeus (yhteistoiminta-alueen asia)

References: § 50

§ 43

§ 45

§ 46

§ 47

§ 48

§ 49

§ 51

§ 52

§ 53

§ 54

§ 55